Domov (pieseň Alana Murina)

„Domov“ je pieseň slovenského speváka a producenta Alana Murina, ktorá bola vydaná ako singel 6. septembra 2024 pod hlavičkou hudobného vydavateľstva Trueself Records. Singel zaznamenal veľký úspech v hranosti v slovenských rádiách, pričom sa držal 11 týždňov po sebe na vrchole rebríčka ČNS IFPI najhranejších domácich skladieb, čo tak robí singel najúspešnejším spevákovým hitom v éteri. Videoklip k piesni dosiahol za krátku dobu milión prehratí na platforme YouTube. Pieseň sa v januári 2025 umiestnila na 2. mieste v dvanástom ročníku hitparády „2025“ rádia Expres. Rebríček s 2025 hitmi bol zostavený hlasovaním. K singlu boli vyšli tri oficiálne remixy v spolupráci s producentami Mark Voss, Mariline a Mifes a akustická verzia skladby.

 Kompozícia 
„Domov“ svojou chytľavou melódiou patrí do žánru pop. Má dĺžku štyri minúty. Skladba začína 10-sekundovým klavírnym introm.

Skladba ponúka hlboký pohľad do spevákovho vnútorného sveta a rezonuje s témami seba prijatia, autenticity a lásky. Alan Murin už dlhšie túžil spracovať tému, ktorá sa ho bytostne týka a ktorá podľa neho dokáže osloviť mnoho ľudí.

Pieseň sa dotýka hlbokej témy hľadania seba samého a miesta, ktoré môžeme považovať za svoj domov. V texte piesne sa Alan Murin pozerá na koncept domova z troch rôznych perspektív. Pieseň predstavuje hľadanie skutočného domova – miesta pokoja vo vlastnom vnútri, ktoré prichádza s prijatím toho, kým naozaj sme, vo svojich blízkych a v krajine, kde sme vyrástli.

 Pozadie vzniku 
Producentom skladby je Rebbel, pričom o mix a tvorbu sa postaral samotný Alan Murin. 



 Verzie 
 Akustická verzia 
náhľad|Alan Murin, Maxx Miklos a David Bílek vo videoklipe k akustickej verzii k piesni „Domov“.
Okrem originálnej verzie Alan Murin predstavil aj akustickú verziu tejto piesne, ktorá vyšla 20. decembra 2024 spolu s vizuálom. Skladbu produkoval producent Maxx Miklos, pričom taktiež hrá na klávesoch. Takisto na skladbe spolupracoval aj gitarista David Bílek.

 Remixy 
Prvý remix v spolupráci s DJom a produentom Markom Vossom vyšiel spolu s vizuálom 28. februára 2025. 28. marca vyšiel remix v spolupráci s marockým producentom Mariline a 26. júna so slovenským producentom Mifes.

 Živé a televízne vystúpenia 
Singel „Domov“ predstavil Alan v rámci vystúpenia spolu s ukážkou z videoklipu v relácii Teleráno televízie Markíza v deň vydania singlu.

Akustickú verziu predstavil spolu 17. decembra 2024 v Expres Live, sérii exkluzívnych živých vystúpení Rádia Expres.

V máji 2025 sa s piesňou predstavil v hudobnom projekte Secret Stage rádia Europa 2, v ktorých interpreti predstavujú skladby v nových verziách.

 Videoklip 
náhľad|Alan Murin vo videoklipe k piesni „Domov“.
Singel prvýkrát avizovala 12-sekundová hudobná upútavka, zverejnená 29. augusta 2024 na Instagrame. Deň pred vydaním videoklipu, 5. septembra 2024, vyšla ďalšia videoupútavka s textom piesne, súvisiaca s vizuálom videoklipu. 

Videoklip k piesni bol zverejnený na platforme YouTube 6. septembra 2024, kde získal značnú popularitu. Za tri mesiace od vydania naakumuloval videoklip viac ako 2 milióny prehratí na YouTube. K januáru 2025 má videoklip viac ako 3 milióny prehratí. Režíroval ho slovenský režisér Sewerovsky Marko. Videoklip zachytáva prírodné scenérie Slovenska ako svojej domoviny, osobné momenty i zábery z koncertov. 

20. decembra 2024 bolo vydané akustické video k piesni „Domov“. Vo vizuáli sa predstavili Maxx Miklos na klávesoch, David Bílek na gitare a vedľa neho pred mikrofónom Alan Murin.

Vizuál k remixu piesne „Domov“ vyšiel 28. februára 2025, pričom ide o lyrics video zobrazujúce prírodné scenérie.

 Zoznam skladieb 

 Umiestnenie v rebríčkoch 
Singel debutoval na 11. mieste ČNS IFPI rebríčka najhranejších domácich singlov v slovenských rádiách. Druhý týždeň v rebríčku sa vyšplhal na 3. miesto. 11 týždňov po sebe sa držal na vrchole rebríčka a 31 týždňov po sebe v Top 5.

RebríčekNajvyššia
pozíciaSK - RADIO - TOP 1002SK - RADIO - TOP 50 SK1SK - SINGLES DIGITAL - TOP 10027SK - SINGLES DIGITAL - TOP 50 SK12

 Obsadenie 
 Alan Murin – spev, text piesne, mix a mastering
 Rebbel – produkcia

 Akustická verzia 
 Maxx Miklos – produkcia, klávesy
 David Bílek – gitara

 Remixy 
 Mark Voss – produkcia
 Mariline – produkcia
 Mifes – produkcia

 Referencie 

 Externé odkazy 
 Alan Murin – Domov na Discogs
 Alan Murin – Domov na YouTube
 Alan Murin, Maxx Miklos & David Bílek – Domov |Acoustic Version| na YouTube
 Mark Voss x Alan Murin - Domov |Remix| na YouTube

Kategória:Piesne Alana Murina
Kategória:Piesne z 2024
Kategória:Single z 2024